**Likumprojekta „Grozījumi Černobiļas atomelektrostacijas avārijas seku likvidēšanas dalībnieku un Černobiļas atomelektrostacijas avārijas rezultātā cietušo personu sociālās aizsardzības likumā” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likumprojekts „Grozījumi Černobiļas atomelektrostacijas avārijas seku likvidēšanas dalībnieku un Černobiļas atomelektrostacijas avārijas rezultātā cietušo personu sociālās aizsardzības likumā” (turpmāk - Likumprojekts) sagatavots pēc Labklājības ministrijas iniciatīvas, lai pilnveidotu tiesisko regulējumu valsts sociālo garantiju jomā saistībā ar Černobiļas atomelektrostacijas (turpmāk – ČAES) avārijas seku likvidēšanu.Sākotnēji Likumprojekts tika izskatīts Ministru kabineta (MK) 2014.gada 29.jūlija sēdē (protokols Nr.41 19.§) (TA-1639). Tā kā MK2014.gada 10.novembra sēdē (protokols Nr.61 28.§) Likumprojektā ietvertajiem risinājumiem nepieciešamie papildus finanšu līdzekļi 2015.gadam netika piešķirti, Likumprojekts atkārtoti tiek virzīts izskatīšanai, izpildot MK 2014.gada 29.jūlija sēdes protokola Nr.41 19.§ 4.punktu, kas nosaka – ja papildus finansējums Labklājības ministrijai netiek piešķirts, Labklājības ministrijai jāiesniedz priekšlikumi par likumprojekta turpmāko virzību.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2000.gada 1.janvārī stājās spēkā likums „Černobiļas atomelektrostacijas avārijas seku likvidēšanas dalībnieku un Černobiļas atomelektrostacijas avārijas rezultātā cietušo personu sociālās aizsardzības likums” (turpmāk – Likums), kas noteica sociālās garantijas ČAES avārijas seku likvidēšanas dalībniekiem, viņu apgādībā esošajām personām un ČAES avārijas rezultātā cietušajām personām.Likuma 10.panta pirmā daļa nosaka, ka ČAES avārijas seku likvidēšanas dalībnieki vienlaicīgi var saņemt kaitējuma atlīdzību un valsts pensiju, kas piešķirta saskaņā ar likumu „Par valsts pensijām”. Savukārt ČAES avārijas seku likvidēšanas dalībniekiem, kuriem invaliditāte bija iegūta līdz 2000.gada 1.janvārim, t.i., līdz Likuma spēkā stāšanās dienai, invaliditātes pensijas tika aprēķinātas kaitējuma atlīdzības apmērā, pamatojoties uz Latvijas Republikas Augstākās Padomes 1991.gada 15.maija lēmumu “Par pasākumiem, kas veicami, lai uzlabotu ČAES avārijas rezultātā cietušo Latvijas Republikas iedzīvotāju sociālo stāvokli”. Tādējādi šo invaliditātes pensiju apmēri ir pielīdzināti kaitējuma atlīdzību apmēriem, proti, ņemot vērā Centrālās statistikas pārvaldes aprēķināto mēneša vidējo bruto darba samaksu sabiedriskajā sektorā strādājošajiem un personas darbspēju zaudējuma pakāpi. Šīs pensijas tiek pārrēķinātas atbilstoši Likuma pārejas noteikumu 1.punktam.Sasniedzot pensionēšanās vecumu, invaliditātes pensijas vietā tiek piešķirta vecuma pensija. Saskaņā ar likuma „Par valsts pensijām” pārejas noteikumu 19.punktu piešķirtā vecuma pensija invaliditātes laikā nedrīkst būt mazāka par invaliditātes pensiju, kas saņemta līdz vecuma pensijas piešķiršanas brīdim. Tādējādi šādos gadījumos ČAES avārijas seku likvidēšanas dalībnieki, kuriem invaliditāte noteikta līdz 2000.gada 1.janvārim, invaliditātes laikā saņem vecuma pensiju, kas ir noteikta kaitējuma atlīdzības apmērā. Tātad vecuma pensijas apmērs nav aprēķināts saskaņā ar likumā „Par valsts pensijām” noteikto vecuma pensijas aprēķināšanas kārtību, t.i., ņemot vērā personas apdrošināšanas stāžu, personas sociālās apdrošināšanas kontā reģistrētās sociālās apdrošināšanas iemaksas pensijas apdrošināšanai u.c. faktorus. Ņemot vērā iepriekš minēto, ČAES avārijas seku likvidēšanas dalībniekiem, kuri saņem invaliditātes vai vecuma pensiju, kas ir noteikta kaitējuma atlīdzības apmērā, papildus vēl kaitējuma atlīdzība netiek piešķirta. Vienlaicīgi kaitējuma atlīdzību un vecuma pensiju šobrīd var saņemt tie ČAES avārijas seku likvidēšanas dalībnieki, kuri saņem vecuma pensiju, kas aprēķināta saskaņā ar likumu „Par valsts pensijām” (nav noteikta kaitējuma atlīdzības apmērā). Tādējādi šobrīd ČAES avārijas seku likvidēšanas dalībnieki saņem atšķirīgu sociālo nodrošinājumu atkarībā no invaliditātes noteikšanas laika, t.i., pirms vai pēc 2000.gada.Vienlaikus jāuzsver, ka sakarā ar ČAES avārijas seku likvidēšanas dalībnieka /G.S./, kas saņēma vecuma pensiju kaitējuma atlīdzības apmērā, iesniegto pieteikumu tiesā administratīvās lietas Nr.A42558308 ietvaros ir izskatītas gan /G.S./ tiesības par to, vai ir jāpārrēķina vecuma pensija, ņemot vērā darbspēju zaudējuma noteiktos procentus, gan par to, vai personai ir tiesības uz kaitējuma atlīdzību.[[1]](#footnote-1) 2013.gada 11.novembrī Administratīvā apgabaltiesa ir noraidījusi prasījumu daļā par vecuma pensijas pārrēķinu, bet ir atzinusi /G.S./ tiesības uz kaitējuma atlīdzību. Pamatojoties uz minēto tiesas spriedumu, Valsts sociālās apdrošināšanas aģentūra (turpmāk - VSAA) 2014.gadā ir piešķīrusi /G.S./ kaitējuma atlīdzību kā ČAES avārijas seku likvidēšanas dalībniekam.2014.gadā tika izskatītas divas lietas, kurās tāpat pieņemts labvēlīgs spriedums, viens no tiem, nav pieejams elektroniskā formātā, pieņemts 2014.gada 25.novembrī administratīvās lietas Nr.A420296814 ietvaros, kas ierosināta pēc /pers. F/ pieteikuma par labvēlīga administratīvā akta izdošanu, ar kuru pieteicējam tiktu piešķirta kaitējuma atlīdzība kā ČAES avārijas seku likvidēšanas dalībniekam. Otrs labvēlīgs spriedums pieņemts 2015.gada 16.janvārī administratīvās lietas Nr.A420376814 ietvaros, kas ierosināta pēc /pers. D/ pieteikuma par pienākuma uzlikšanu VSAA izdot /pers. D/ labvēlīgu administratīvo aktu, ar kuru /pers. D/ kā ČAES avārijas seku likvidēšanas dalībniekam tiktu piešķirta kaitējuma atlīdzība.2Ievērojot iepriekš minēto, ir nepieciešams sekmēt vienlīdzīgas attieksmes principu, piešķirot sociālo nodrošinājumu neatkarīgi no invaliditātes noteikšanas laika.Pamatojoties uz minēto, likumprojekts „Grozījumi Černobiļas atomelektrostacijas avārijas seku likvidēšanas dalībnieku un Černobiļas atomelektrostacijas avārijas rezultātā cietušo personu sociālās aizsardzības likumā” (turpmāk - Likumprojekts) paredz, ka personām, kurām ir piešķirta pensija kaitējuma atlīdzības apmērā (invaliditātes pensija kaitējuma atlīdzības apmērā; vecuma pensija, kas ir saglabāta invaliditātes pensijas kaitējuma atlīdzības apmērā; apgādnieka zaudējuma pensija kaitējuma atlīdzības apmērā) kā ČAES avārijas seku likvidēšanas dalībniekam vai kā mirušā ČAES avārijas seku likvidēšanas dalībnieka darbnespējīgam ģimenes loceklim, tiks aprēķināta:1. pensija saskaņā ar likuma „Par valsts pensijām” normām (Likumprojekta 6.pants (Likuma pārejas noteikumu 5.punkta 1., 2. un 3.apakšpunkts)) un;
2. kaitējuma atlīdzība (Likumprojekta 6.pants (Likuma pārejas noteikumu 5.punkta 4.apakšpunkts)).

Ja aprēķinātās pensijas un kaitējuma atlīdzības kopējā summa būs lielāka par iepriekš saņemto pensiju kaitējuma atlīdzības apmērā, tad no 2016.gada 1.janvāra invaliditātes, vecuma vai apgādnieka zaudējuma pensiju pārskata un piešķir kaitējuma atlīdzību, bet, ja tā būs mazāka, tad turpina izmaksāt invaliditātes pensiju kaitējuma atlīdzības apmērā, vecuma pensiju, kas ir saglabāta invaliditātes pensijas kaitējuma atlīdzības apmērā vai apgādnieka zaudējuma pensiju kaitējuma atlīdzības apmērā (Likumprojekta 6.pants (Likuma pārejas noteikumu 6.punkts)).Likumprojekta 6.pants nosaka arī gadījumus un kārtību, kādā tiek pārskatītas pensijas, kas tiek turpinātas izmaksāt kaitējuma atlīdzības apmērā vai kaitējuma atlīdzība iepriekš saglabātajā apmērā (Likuma pārejas noteikumu 7. un 8.punkts).Pašreiz personām, kurām ir tiesības uz kaitējuma atlīdzību kā ČAES avārijas seku likvidēšanas dalībniekam vai kā mirušā ČAES avārijas seku likvidēšanas dalībnieka darbnespējīgam ģimenes loceklim, kaitējuma atlīdzība tiek aprēķināta saskaņā ar Ministru kabineta 2001.gada 23.augusta noteikumiem Nr.378 „Darbā nodarītā kaitējuma atlīdzības aprēķināšanas, finansēšanas un izmaksas kārtība” (MK noteikumi Nr.378). Kaitējuma atlīdzības aprēķinā tiek ņemts vērā personai par iepriekšējo kalendāra mēnesi aprēķinātās pensijas apmērs vai valsts sociālā nodrošinājuma pabalsta apmērs, kuram tiek piemērots koeficients atbilstoši personai noteiktajai invaliditātes grupai, koeficients atbilstoši noteiktajai darbspēju zaudējuma pakāpei vai koeficients atbilstoši ģimenes locekļu skaitam, par kuriem ir piešķirta apgādnieka zaudējuma pensija. Tā kā kaitējuma atlīdzība ir kompensācija par veselībai nodarīto kaitējumu, tad kaitējuma atlīdzības apmēram ar vienādu darbspēju zaudējuma procentu, vajadzētu būt noteiktam vienādā apmērā.Atbilstoši Likumprojekta 3.pantam (Likuma 9.panta pirmā un otrā daļa) paredzēts mainīt līdzšinējo kaitējuma atlīdzības aprēķināšanas formulu. Jaunā kaitējuma atlīdzības aprēķināšanas formula paredz, ka kaitējuma atlīdzības aprēķinā tiek ņemti vērā 50% no iepriekšējā kalendārā gada vidējās apdrošināšanas iemaksu algas valstī un personai noteiktā darbspēju zaudējuma pakāpe (%) vai koeficients atbilstoši ģimenes locekļu skaitam, par kuriem ir piešķirta apgādnieka zaudējuma pensija.Mainot kaitējuma atlīdzības aprēķināšanas formulu, tiks novērsti gadījumi, kad persona ar augstu darbspēju zaudējumu (piemēram, 70%), bet zemiem ienākumiem saņem mazāku kaitējuma atlīdzību nekā persona, kurai ir zems darbspēju zaudējums (piemēram, 20%), bet augsti ienākumi. Tāpat tiks nodrošināts, ka arī personām, kurām piešķirta citas valsts pensija vai izdienas pensija saskaņā ar speciālajiem likumiem, kaitējuma atlīdzību aprēķinās pēc vienādas formulas (Likumprojekta 3.pants (Likuma 9.panta pirmā daļa), kas būs labvēlīgāka minētām personām salīdzinājumā ar šobrīd spēkā esošo formulu (MK noteikumu Nr.378 27.1 punkts).Likumprojekta 3.pants (Likuma 9.panta trešā un ceturtā daļa) nosaka kaitējuma atlīdzības pārrēķināšanas gadījumus, kā arī ikgadējo pārskatīšanas kārtību, t.i., kaitējuma atlīdzības apmēru pārskata reizi gadā 1.maijā, ņemot vērā iepriekšējā kalendārā gada vidējo apdrošināšanas iemaksu algu valstī. Ja iepriekšējā gada vidējā apdrošināšanas iemaksu alga ir mazāka par algu, no kuras jau aprēķināta kaitējuma atlīdzība, tad kaitējuma atlīdzības apmēru nepārskata.Likuma 8.pantā ir noteikts personu loks, kurām ir tiesības saņemt kaitējuma atlīdzību, to starp mirušā ČAES avārijas seku likvidēšanas dalībnieka darbnespējīgiem ģimenes locekļiem, kas bijuši tā apgādībā. Lai nerastos pārpratumi, kurām personām ir tiesības uz kaitējuma atlīdzību, precizēta Likuma 8.panta pirmās daļas 3.punkts, nosakot, ka tiesības uz kaitējuma atlīdzību ir tiem mirušā ČAES avārijas seku likvidēšanas dalībnieka darbnespējīgiem ģimenes locekļiem, kuriem saskaņā ar likumu „Par valsts pensijām” piešķirta apgādnieku zaudējuma pensija (Likumprojekta 2.pants (Likuma 8.panta pirmās daļas 3.punkts)). Šī precizētā norma norāda, ka kaitējuma atlīdzība netiek piešķirta kādam citam, kas nesaņem apgādnieka zaudējuma pensiju.Likuma 8.panta otrajā daļā noteikts, ka personai, kura saņem citas valsts invaliditātes, vecuma, izdienas vai apgādnieka zaudējuma pensiju, nav tiesību uz kaitējuma atlīdzību.Pēc Likuma spēkā stāšanās (spēkā no 01.01.2000.) ir noslēgti vairāki starptautiski līgumi ar mērķi nodrošināt sociālās drošības tiesību saglabāšanu migrējošam darbaspēkam un viņu ģimenes locekļiem, likvidējot šķēršļus brīvai darbaspēka kustībai un sekmējot iedzīvotāju ekonomisko aktivitāti, kā arī nosakot, ka līgumslēdzēju pusēm savā teritorijā dzīvojošiem vai strādājošiem otrās puses pilsoņiem, kā arī viņu ģimenes locekļiem jānodrošina tādas pašas tiesības kā saviem pilsoņiem gan attiecībā uz tiesību aktu piemērošanu, gan attiecībā uz tiesībām sociālās drošības jomā.Starpvalstu normatīvo aktu būtība ir neierobežot personas tiesības uz sociālajiem pakalpojumiem tikai tā iemesla dēļ, ka persona ir strādājusi vienas vai otras dalībvalsts/līgumvalsts teritorijā. Starpvalstu normatīvie akti paredz, ka katra dalībvalsts/līgumvalsts pensiju piešķir un aprēķina par savā teritorijā uzkrātajiem apdrošināšanas periodiem.Saskaņā ar pašreiz spēkā esošo Likuma 8.panta otrās daļas redakciju tām personām, kurām ir tiesības saņemt, piemēram, Baltkrievijas vecuma pensiju par Baltkrievijas teritorijā uzkrāto apdrošināšanas stāžu, ir liegtas tiesības saņemt kaitējuma atlīdzību kā ČAES avārijas seku likvidēšanas dalībniekiem. Tādejādi, piemērojot minēto tiesību normu un liedzot tiesības personai saņemt kaitējuma atlīdzību, tiek ierobežotas personas tiesības uz pensiju, lai gan [Latvijas Republikas un Baltkrievijas līgums par sadarbību sociālās drošības jomā](http://www.lm.gov.lv/upload/sociala_aizsardziba/sociala_palidziba_pakalpojumi/lv_bltkr_ligums0709.doc) paredz personai tiesības saņemt pensiju no citas valsts. Pamatojoties uz minēto, Likuma 8.panta otrajā daļā nepieciešams noteikt, ka, ja personai tiek piešķirta citas valsts pensija, tiek nodrošinātas tiesības saņemt arī kaitējuma atlīdzību, gadījumos, kad tiek piemērota Eiropas Parlamenta un Padomes 2004.gada 29.aprīļa regula (EK) Nr. [883/2004](http://eur-lex.europa.eu/LexUriServ/LexUriServ.do?uri=CONSLEG:2004R0883:20100501:LV:HTML) par sociālā nodrošinājuma sistēmu koordinēšanu (turpmāk – Regula) vai Latvijai saistoši starptautiskie līgumi (Likumprojekta 2.pants (Likuma 8.panta otrā daļa)). Ņemot vērā, ka valsts sociālā nodrošinājuma pabalstu piešķir saskaņā ar Valsts sociālo pabalstu likumu, veikti redakcionāli precizējumi Likuma 10.panta pirmajā daļā. Likumā „Par valsts pensijām” un Valsts sociālo pabalstu likumā ir noteikts personu loks, kurām ir tiesības saņemt izmaksai aprēķinātās pensijas un valsts sociālā pabalsta summas, kas nav izmaksātas līdz pensijas/pabalsta saņēmēja nāvei. Attiecībā uz kaitējuma atlīdzības izmaksu tās saņēmēja nāves gadījumā, šobrīd VSAA pēc analoģijas piemēro minēto likumu normas. Tādējādi, lai normatīvajos aktos būtu atrunāta kārtība arī par kaitējuma atlīdzību izmaksu minētajā gadījumā, ir nepieciešams papildināt likumu ar 111.pantu, kas nosaka, ka izmaksai aprēķinātās kaitējuma atlīdzības summas, kas nav izmaksātas līdz personas nāvei, ir tiesības saņemt personas laulātajam, pirmās un otrās pakāpes radiniekiem, bet citai personai – uz mantojuma apliecības vai tiesas nolēmuma pamata (Likumprojekta 5.pants).Likumprojektā ietvertos pakalpojumus pārskata vai piešķir no 2016.gada 1.janvāra. |
| 3. | Projekta izstrādē iesaistītās institūcijas | Biedrība „Latvijas savienība „Černobiļa”” (turpmāk – Biedrība), VSAA un Tiesībsarga birojs.2013.gada 12.februārī Saeimas Sociālo un darba lietu komisijas sēdē izskatīja jautājumu par kaitējuma atlīdzības izmaksu, ja persona saņem citas valsts pensiju, un komisijas deputāti atbalstīja minēto grozījumu. (Likumprojekta 2.pants (Likuma 8.panta otrā daļa)). Komisijas sēdē piedalījās arī pārstāvji no Biedrības. |
| 4. | Cita informācija | Likumprojekts sagatavots ņemot vērā trīs tiesas spriedumus un grozījumi likumā novērstu turpmāku šīs mērķgrupas pārstāvju vēršanos tiesā.Lai nodrošinātu Likumprojekta normu stāšanos spēkā no 2016.gada 1.janvāra, VSAA nepieciešamas vismaz 90 cilvēkdienas informācijas sistēmas pielāgošanai un pārrēķinu veikšanai. Par aktualitāti zaudējušu tiek atzīts MK 2014.gada 29.jūlija sēdes protokollēmuma (prot. Nr.41) 19.§.  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Likumprojekta mērķgrupa ir personas, kurām ir tiesības uz attiecīgo valsts sociālo nodrošinājumu kā ČAES avārijas seku likvidēšanas dalībniekam vai viņa nāves gadījumā — viņa apgādībā bijušajiem darbnespējīgajiem ģimenes locekļiem:* valsts pensiju (vecuma, invaliditātes, apgādnieka zaudējuma);
* kaitējuma atlīdzību.

Aptuvenais mērķgrupas skaits ir 3 000 personas.Kaitējuma atlīdzības apmērs pēc Likuma grozījumu spēkā stāšanās varētu būt mazāks, nekā to nosaka pašreizējais tiesiskais regulējums tām personām, kurām līdz šo grozījumu spēkā stāšanās dienai nav noteikta invaliditāte vai darbspēju zaudējuma pakāpe (10-25%) saistībā ar ČAES avārijas seku likvidēšanu un par kurām tiek maksātas lielas valsts sociālās apdrošināšanas iemaksas (saņem atalgojumu, kas pārsniedz iepriekšējā kalendārā gada vidējo apdrošināšanas iemaksu algu valstī (piemēram, 2013.gadā – 594,06 EUR mēnesī)). Pēc Veselības un darbspēju ekspertīzes ārstu valsts komisijas datiem 2012. un 2013.gadā pirmreizēji invaliditāte noteikta sakarā ar saslimšanu, kas ir saistīta ar ČAES avārijas seku likvidēšanu attiecīgi – 62 personām un 42 personām, 2014.gadā - 43 personām. Savukārt informācijas par pirmreizēji noteikto darbspēju zaudējuma pakāpi (10-25%) saistībā ar ČAES avārijas seku likvidēšanu, Labklājības ministrijas rīcībā nav. |
| 2. | Tiesiskā regulējuma ietekme uz tautsaimniecību un administratīvo slogu | Personām, kurām ir tiesības uz pensijas/kaitējuma atlīdzības pārrēķinu saskaņā ar Likumprojektā noteikto, nav jāiesniedz iesniegums, VSAA pārrēķinu veiks pati. Tādēļ personām papildus administratīvais slogs neradīsies.Likumprojektam nav būtiskas ietekmes uz tautsaimniecību. |
| 3. | Administratīvo izmaksu monetārs novērtējums | Likumprojekts šo jomu neskar. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2015** | Turpmākie trīs gadi (*euro*) |
| **2016** | **2017** | **2018** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar 2015. gadu | izmaiņas, salīdzinot ar 2015. gadu | izmaiņas, salīdzinot ar 2015. gadu |
| 1 | 2 | 3 | 4 | 5 | 6 |
| 1. Budžeta ieņēmumi: |   4 824 518 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 373 875 | 0 | 0 | 0 | 0 |
| 1.2. valsts speciālais budžets |   4 450 643 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: |   4 824 518 | 0 | 2 529 687 |   2 910 853 | 3 348 507 |
| 2.1. valsts pamatbudžets | 373 875 | 0 | 142 641 |   169 754  | 202 310 |
| *20.01.00 "Valsts sociālie pabalsti"* | 373 875 | *0* | 142 641 | 169 754 | 202 310 |
| *sociālie pabalsti, t.sk.* | 373 875 | *0* | 142 641 | 169 754 | 202 310 |
| *Kaitējuma atlīdzība Černobiļas atomelektrostacijas avārijas rezultātā cietušajām personām (EKK 6226)* | 373 875 | *0* |   142 641 |   169 754 |   202 310 |
| 2.2. valsts speciālais budžets |   4 450 643 | 0 |  2 387 046 |   2 741 099 |   3 146 197 |
| *04.01.00 "Valsts pensiju speciālais budžets* |  163 294 | *0* | 195 733 | 202 843 | 214 395 |
| *sociālie pabalsti, t.sk.* |   163 294 | *0* |   195 733 |   202 843 |   214 395 |
| *Vecuma pensijas (EKK 6211)* |   92 109 |  | 75 673 | 82 407 | 89 933 |
| *Pensijas saskaņā ar speciāliem lēmumiem (EKK 6215)* |   8 953 |  | 9 319 |   10 129 |   11 048 |
| *Kaitējuma atlīdzība Černobiļas atomelektrostacijas avārijas rezultātā cietušajām personām (EKK 6226)* | 62 232 | *0* | 110 741 |   110 307 |   113 414 |
| *04.04.00 "Invaliditātes, maternitātes un slimības speciālais budžets* |   4 287 349 | *0* | 2 191 313 | 2 538 256  |   2 931 802 |
| *sociālie pabalsti, t.sk.* |   4 287 349 | *0* | 2 191 313 |   2 538 256 |   2 931 802 |
| *Pensijas saskaņā ar speciāliem lēmumiem (EKK 6215)* |   2 830 387 |  |   226 297 |   353 222 | 495 892 |
| *Kaitējuma atlīdzība Černobiļas atomelektrostacijas avārijas rezultātā cietušajām personām* | 1 456 962 | *0* |  1 965 016 | 2 185 034 |   2 435 910 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | -2 529 687 | -2 910 853 | -3 348 507 |
| 3.1. valsts pamatbudžets | 0 | 0 | -142 641 | -169 754 | -202 310 |
| 3.2. speciālais budžets | 0 | 0 | -2 387 046  | -2 741 1099 | -3 146 197 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | -2 529 687 | -2 910 853 | -3 348 507 |
| 5.1. valsts pamatbudžets | 0 | -142 641 | -169 754 | -202 310 |
| 5.2. speciālais budžets | 0 | -2 387 046  | -2 741 099 | -3 146 197 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | 6.2. Detalizēti izdevumu aprēķini un pieņēmumi pievienoti pielikumā.Papildus izdevumu apmērs sadalījumā pa gadiem un Likumprojektā paredzētajiem pasākumiem (EUR) (attiecībā pret bāzes izdevumiem 2016.-2018.gadam)

|  |  |  |  |
| --- | --- | --- | --- |
|  | **2016.** | **2017.** | **2018.** |
| *No valsts pamatbudžeta:* | 134 527 | 160 753 | 191 534 |
| Likumprojekta 3.pants (Likuma 9.p. 1.d.)\* | 134 249 | 160 295 | 190 868 |
| Likumprojekta 3.pants (Likuma 9.p. 2.d.)\*\* | 278 | 458 | 666 |
|  |  |  |  |
| *No valsts speciālā budžeta:* | 2 143 748 | 2 373 427 | 2 648 360 |
| Likumprojekta 3.pants (Likuma 9.p. 1.d.)\* | 1 781 341 | 1 965 383 | 2 180 778 |
| Likumprojekta 3.pants (Likuma 9.p. 2.d.)\*\* | 96 408 | 97 908 | 101 686 |
| Likumprojekta 6.pants (Pārejas noteikumu 6.p.), t.sk.: |  |  |  |
| Invaliditātes pensijām | 182 567 | 222 273 | 272 874 |
| Vecuma pensijām | 74 251 | 78 148 | 82 679 |
| Apgādnieka zaudējuma pensijām | 9 181 | 9 715 | 10 343 |
|  |  |  |  |
| **Izdevumi KOPĀ:** | 2 278 275 | 2 534 180 | 2 839 894 |

*\* Kaitējuma atlīdzība, kura piešķirta personām ar invaliditāti, tiek maksāta no speciālā budžeta, savukārt personām, kurām ir noteikta darbspēju zaudējumu pakāpe (10-25%) tiek maksāta no pamatbudžeta.**\*\* Kaitējuma atlīdzība mirušā ČAES dalībnieka, kuram noteikta invaliditāte, darbnespējīgiem ģimenes locekļiem tiek maksāta no speciālā budžeta, savukārt mirušā ČAES dalībnieka, kuram noteikta darbspēju zaudējumu pakāpe (10-25%), darbnespējīgiem ģimenes locekļiem tiek maksāta no pamatbudžeta.**\*\*\* Likumprojekta 3.pantā paredzētā 9.panta papildinājumam ar 4.daļu – „Š*ā panta pirmajā un otrajā daļā noteikto kaitējuma atlīdzības apmēru pārskata reizi gadā 1.maijā, ņemot vērā iepriekšējā kalendārā gada vidējo apdrošināšanas iemaksu algu valstī” nav papildus ietekmes uz valsts budžeta izdevumiem, ņemot vērā, ka kaitējuma atlīdzību **pārskata reizi gadā**, ņemot vērā **iepriekšējā kalendārā gada** vidējo apdrošināšanas iemaksu algu valstī, kas jau ir ņemts vērā, aprēķinot nepieciešamo papildus izdevumu apmēru sadalījumā pa pasākumiem.**Kopā papildus kaitējuma atlīdzībām un pensijām, EUR**

|  |  |  |  |  |
| --- | --- | --- | --- | --- |
|  | 2015 | 2016 | 2017 | 2018 |
| **Salīdzinot likumu “Par vidēja termiņa budžeta ietvaru 2015., 2016. un 2017.gadam” ar 2016.-2018.gada bāzē plānotajiem izdevumiem** |
| 1. Valsts budžeta izdevumi: |   4 824 518 | 2 372 807 | 2 622 548 | 3 060 201 |
| 1.1. valsts pamatbudžets | 373 875 | 134 527 | 161 418 | 193 973 |
| 20.01.00 "Valsts sociālie pabalsti" | 373 875 | 134 527 | 161 418 | 193 973 |
| sociālie pabalsti, t.sk. | 373 875 | 134 527 | 161 418 | 193 973 |
| Kaitējuma atlīdzība Černobiļas atomelektrostacijas avārijas rezultātā cietušajām personām | 373 875 | 134 527 | 161 418 | 193 973 |
| 1.2. valsts speciālais budžets |   4 450 643 | 2 238 280 | 2 461 130 | 2 866 228 |
| 04.01.00 "Valsts pensiju speciālais budžets |   163 294 | 192 619 | 197 341 | 208 892 |
| sociālie pabalsti, t.sk. |   163 294 | 192 619 | 197 341 | 208 892 |
| Vecuma pensijas  |   92 109 | 72 031 | 75 747 | 83 273 |
| Pensijas saskaņā ar speciāliem lēmumiem |   8 953 | 8 965 | 9 482 | 10 401 |
| Kaitējuma atlīdzība Černobiļas atomelektrostacijas avārijas rezultātā cietušajām personām | 62 232 | 111 623 | 112 112 | 115 218 |
| 04.04.00 "Invaliditātes, maternitātes un slimības speciālais budžets | 4 287 349 | 2 045 661 | 2 263 789 | 2 657 336 |
| sociālie pabalsti, t.sk. | 4 287 349 | 2 045 661 | 2 263 789 | 2 657 336 |
| Pensijas saskaņā ar speciāliem lēmumiem | 2 830 387 | 114 389 | 148 510 | 291 180 |
| Kaitējuma atlīdzība Černobiļas atomelektrostacijas avārijas rezultātā cietušajām personām | 1 456 962 | 1 931 272 | 2 115 279 | 2 366 156 |

|  |  |  |  |  |
| --- | --- | --- | --- | --- |
|  | 2015 | 2016 | 2017 | 2018 |
| **Salīdzinot ar 2016.-2018.gada bāzē plānotajiem izdevumiem** (saskaņā ar Ministru kabineta 2015.gada 17.marta sēdes protokola Nr.15, 30.§ 1.punktu) |
| 1. Valsts budžeta izdevumi: | 0 | 2 278 275 | 2 534 180 | 2 839 894 |
| 1.1. valsts pamatbudžets | 0 | 134 527 | 160 753 | 191 534 |
| 20.01.00 "Valsts sociālie pabalsti" | 0 | *134 527* | *160 753* | 191 534 |
| sociālie pabalsti, t.sk. | 0 | *134 527* | *160 753* | 191 534 |
| Kaitējuma atlīdzība Černobiļas atomelektrostacijas avārijas rezultātā cietušajām personām | 0 | *134 527* | *160 753* | 191 534 |
| 1.2. valsts speciālais budžets | 0 | 2 143 748 | 2 373 427 | 2 648 360 |
| 04.01.00 "Valsts pensiju speciālais budžets | 0 | *179 840* | *185 771* | 194 708 |
| sociālie pabalsti, t.sk. | 0 | *179 840* | *185 771* | 194 708 |
| Vecuma pensijas  | 0 | *74 251* | *78 148* | 82 679 |
| Pensijas saskaņā ar speciāliem lēmumiem | 0 | *9 181* | *9 715* | 10 343 |
| Kaitējuma atlīdzība Černobiļas atomelektrostacijas avārijas rezultātā cietušajām personām | 0 | *96 408* | *97 908* | 101 686 |
| 04.04.00 "Invaliditātes, maternitātes un slimības speciālais budžets | 0 | *1 963 907* | *2 187 656* | 2 453 652 |
| sociālie pabalsti, t.sk. | 0 | *1 963 908* | *2 187 656* | 2 453 652 |
| Pensijas saskaņā ar speciāliem lēmumiem | 0 | *182 567* | *222 273* | 272 874 |
| Kaitējuma atlīdzība Černobiļas atomelektrostacijas avārijas rezultātā cietušajām personām | 0 | *1 781 341* | *1 965 383* | 2 180 778 |

\* Ja līdz likumprojekta pieņemšanas laikam mainās aprēķinā izmantoto pieņēmumu faktori (piem., kontingenta apmērs uz 2015.gada vasarā plānotās precizētās bāzes izdevumiem vai tautsaimniecībā nodarbināto vidējās bruto darba samaksas prognozes, tad likumprojekta ietekme uz valsts budžeta izdevumiem var mainīties. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Aprēķinā izmantotie pieņēmumi:1. Izejas datos par kaitējuma atlīdzības (turpmāk - KA) saņēmēju skaitu un pensiju saņēmēju skaitu (t.sk. pa invaliditātes grupām), kā arī KA vidējo piešķirto apmēru, vecuma pensijas un invaliditātes pensijas ČAES avārijas seku likvidēšanas dalībniekiem ņemta vērā likumā “Par valsts budžetu 2015.gadam” apstiprināti KA ČAES avārijas rezultātā cietušajām personām rādītāji (atlīdzības apmēri un kontingents), kā arī ņemta vērā VSAA informācija par minēto rādītāju izpildi uz 2014.gada 30.novembri.
2. Ņemot vērā, ka invaliditāti nosaka: I grupai (darbspējas zudums (turpmāk - DZ) 80-100%), II grupai (DZ 60-79%), III grupai (DZ 25-59%), tiek pieņemts, ka vidējā DZ pakāpe, ko izmanto jaunajā formulā, I grupai – 90%, II grupai – 70%, III grupai – 50%. Ja personai nav noteikta invaliditāte, tad tiek pieņemts, ka DZ maksimālā pakāpe ir 25%. Vidējā DZ pakāpe invaliditātes un vecuma pensijas gadījumā ir 60%.
3. Apgādnieka zaudējuma pensijas gadījumā, tiek pieņemts, ka ģimenes locekļu skaits, par kuriem ir piešķirta apgādnieka zaudējuma pensija, ir 2 personas, t.i., tiek piemērots KA koeficients 0,9.
4. Tā kā grozījumi likumā paredz, ka turpmāk KA aprēķina, ņemot vērā iepriekšējā kalendārā gada vidējo apdrošināšanas iemaksu algu valstī un KA apmēru pārskata reizi gadā, tiek pieņemts, ka kalendāra gada vidējā apdrošināšanas iemaksu alga valstī pieaug proporcionāli tautsaimniecībā nodarbināto vidējai bruto darba samaksai, aprēķinos ir ņemtas vērā Finanšu ministrijas prognozes, kuras tika izmantotas likuma ,,Par vidēja termiņa budžeta ietvaru 2015., 2016. un 2017.gadam” sagatavošanā un valsts budžeta bāzes izdevumu 2016., 2017. un 2018.gadam sagatavošanā (apstiprināti MK 17.03.2015. sēdē, protokols Nr.15 30.§).
5. Tiek pieņemts, ka vecuma pensijas ČAES avārijas seku likvidēšanas dalībniekiem, kas ir pielīdzinātas KA apmēram, veicot pārrēķinu, ņemot vērā likumprojektā noteiktās prasības, ir par 10% zemākas nekā iepriekš.
6. Aprēķinos norādītās pensijas tiek indeksētas atbilstoši likuma „Par vidēja termiņa budžeta ietvaru 2015., 2016. un 2017.gadam" izmantotajiem pensiju indeksācijas koeficientiem (aprēķinā pret 2015.gada izdevumiem), t.i., no 2015.gada 1.oktobra 1,0425, no 2016.gada 1.oktobra 1,0310 un no 2017.gada 1,0331 (2018.gadā, salīdzinot ar 2017.gadu, pensijas netiek indeksētas), kā arī atbilstoši valsts budžeta bāzes izdevumu 2016., 2017. un 2018.gadam (apstiprināti MK 17.03.2015. sēdē, protokols Nr.15 30.§) izmantotajiem pensiju indeksācijas koeficientiem (aprēķinā bāzes izdevumi pret Ietvara izdevumiem un bāzes izdevumi pret bāzes izdevumu pārrēķinu saistībā ar Likumprojekta normām), t.i., no 2015.gada 1.oktobra 1,0185, no 2016.gada 1.oktobra 1,0304, no 2017.gada 1.oktobra 1,0302 un no 2018.gada 1.oktobra 1,0337.

Detalizētāki pieņēmumi norādīti anotācijas pielikumā.Vienlaikus kā papildu risks jānorāda, ka LM rīcībā nav informācijas par personu loku, kuras varētu skart Likuma grozījumi attiecībā uz Regulu vai Latvijai saistošajiem starptautiskajiem līgumiem saņems pensiju no citas valsts par tajā valstī uzkrāto apdrošināšanas stāžu. Līdz ar to nav iespējams aprēķināt paredzamos izdevumus pakalpojuma izmaksai. Vidējais piešķirtais apmērs kaitējuma atlīdzībai ČAES avārijas seku likvidēšanas dalībniekam, kuram noteikta invaliditāte 2014.gada maijā bija 96,23 *euro*, savukārt vidējais piešķirtais kaitējuma atlīdzības ČAES avārijas seku likvidēšanas dalībniekam, kuram noteikta darbspēju zaudējuma pakāpe (10-25%) apmērs bija 72,79 *euro*.Lai nodrošinātu Likumprojekta normu stāšanos spēkā no 2016.gada 1.janvāra, VSAA nepieciešamas vismaz 90 cilvēkdienas informācijas sistēmas pielāgošanai un pārrēķinu veikšanai. VSAA sistēmas pielāgošanu un pārrēķinu veikšanu veiks 2015.gadā apstiprināto līdzekļu ietvaros un papildu finansējums nebūs nepieciešams. Atbilstoši 2016.-2018.gada pārrēķinātajiem bāzes izdevumiem, prognozētais atlikums valsts sociālās apdrošināšanas speciālajā budžetā uz 2016.gada sākumu - 529,4 milj. *euro*, 2017.gada sākumu – 663,4 milj. *euro*, 2018.gada sākumu – 841,2 milj. *euro* un 2019.gada sākumā 1 068,5 milj. *euro*. Lai nodrošinātu likumprojektā ietverto normu finansēšanu 2016.gadā un turpmākajos gados kā finanšu avots var tikt novirzīts valsts sociālās apdrošināšanas speciālā budžeta līdzekļu atlikums uz attiecīgā gada sākumu. Lai nodrošinātu likumprojektā ietverto normu finansēšanu, kā arī likumprojekta ieviešanai nepieciešamo izmaiņu izstrādi, testēšanu un ieviešanu Sociālās apdrošināšanas informācijas sistēmā 2016.gadā un turpmākajos gados Labklājības ministrija pēc likuma izsludināšanas Saeimā saskaņā ar likumprojekta „Par valsts budžetu 2016.gadam” un likumprojekta „Par vidēja termiņa budžeta ietvaru 2016., 2017. un 2018.gadam” sagatavošanas grafikā noteiktajiem budžeta sagatavošanas termiņiem iesniegs Finanšu ministrijā valsts pamatbudžeta un valsts sociālās apdrošināšanas speciālā budžeta izdevumu pieprasījumu.  |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Likumprojekts šo jomu neskar**.** |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Eiropas Parlamenta un Padomes 2004.gada 29.aprīļa regula (EK) Nr. [883/2004](http://eur-lex.europa.eu/LexUriServ/LexUriServ.do?uri=CONSLEG:2004R0883:20100501:LV:HTML) par sociālā nodrošinājuma sistēmu koordinēšanu. |
| 2. | Citas starptautiskās saistības | 1. [Latvijas Republikas un Ukrainas līgums par sadarbību sociālās drošības jomā](http://www.lm.gov.lv/upload/sociala_aizsardziba/starptautiska_sadarbiba/lv_ukr_ligums.doc) (stājās spēkā 11.06.1999.);
2. [Latvijas Republikas un Kanādas sociālās drošības līgums](http://www.lm.gov.lv/upload/sociala_aizsardziba/starptautiska_sadarbiba/lv_can_ligums.doc) (stājās spēkā 01.11.2006.);
3. [Latvijas Republikas un Baltkrievijas līgums par sadarbību sociālās drošības jomā](http://www.lm.gov.lv/upload/sociala_aizsardziba/sociala_palidziba_pakalpojumi/lv_bltkr_ligums0709.doc) (stājās spēkā 28.09.2010.);
4. [Latvijas Republikas un Krievijas Federācijas līgums par sadarbību sociālās drošības jomā](http://www.lm.gov.lv/upload/sociala_aizsardziba/starptautiska_sadarbiba/lv_kf_ligums.doc) (stājās spēkā 19.01.2011.);
5. [Latvijas Republikas un Austrālijas līgums](http://www.lm.gov.lv/upload/sociala_aizsardziba/starptautiska_sadarbiba/ligums_lv_austrl.pdf) sociālās drošības jomā (stājās spēkā 01.01.2013.);
6. Latvijas Republikas un Somijas Republikas sociālās drošības līgums (stājās spēkā 16.11.1999.)
 |
| 3. | Cita informācija |  Nav. |

|  |
| --- |
| **1.tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Eiropas Parlamenta un Padomes 2004.gada 29.aprīļa regula (EK) Nr. [883/2004](http://eur-lex.europa.eu/LexUriServ/LexUriServ.do?uri=CONSLEG:2004R0883:20100501:LV:HTML) par sociālā nodrošinājuma sistēmu koordinēšanu. |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš A ailē minēto ES tiesību akta vienību, vai tiesību akts, kuru attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā. Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības. Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu. Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Eiropas Parlamenta un Padomes 2004.gada 29.aprīļa regula (EK) Nr. [883/2004](http://eur-lex.europa.eu/LexUriServ/LexUriServ.do?uri=CONSLEG:2004R0883:20100501:LV:HTML) par sociālā nodrošinājuma sistēmu koordinēšanu,23.pants, kas nosaka, ka tiesības uz pabalstiem natūrā saskaņā ar dzīvesvietas dalībvalsts tiesību aktiem. Persona, kas saņem pensiju vai pensijas saskaņā ar divu vai vairāku dalībvalstu tiesību aktiem, no kurām viena ir dzīvesvietas dalībvalsts, un kam ir tiesības saņemt pabalstus natūrā saskaņā ar minētās dalībvalsts tiesību aktiem, kopā ar saviem ģimenes locekļiem saņem šādus pabalstus natūrā, ko par saviem līdzekļiem sniedz dzīvesvietas iestāde, tā, it kā viņa būtu pensionārs, kura pensija izmaksājama tikai saskaņā ar minētās dalībvalsts tiesību aktiem. | Likumprojekta 2.punkts | Vienība tiek pilnībā ieviesta | Stingrākas prasības netiek paredzētas |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav |
|  **2.tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| [Latvijas Republikas un Ukrainas līgums par sadarbību sociālās drošības jomā](http://www.lm.gov.lv/upload/sociala_aizsardziba/starptautiska_sadarbiba/lv_ukr_ligums.doc) (stājās spēkā 11.06.1999.) | Saistībā ar starpvalstu līgumiem, likumprojekts paredz iespēju līgumvalsts pensijas saņēmējam, saņemt arī kaitējuma atlīdzību |
| [Latvijas Republikas un Kanādas sociālās drošības līgums](http://www.lm.gov.lv/upload/sociala_aizsardziba/starptautiska_sadarbiba/lv_can_ligums.doc) (stājās spēkā 01.11.2006.) |
| [Latvijas Republikas un Baltkrievijas līgums par sadarbību sociālās drošības jomā](http://www.lm.gov.lv/upload/sociala_aizsardziba/sociala_palidziba_pakalpojumi/lv_bltkr_ligums0709.doc) (stājās spēkā 28.09.2010.) |
| [Latvijas Republikas un Krievijas Federācijas līgums par sadarbību sociālās drošības jomā](http://www.lm.gov.lv/upload/sociala_aizsardziba/starptautiska_sadarbiba/lv_kf_ligums.doc) (stājās spēkā 19.01.2011.) |
| Latvijas Republikas un Somijas Republikas sociālās drošības līgums (stājās spēkā 16.11.1999.) |
| [Latvijas Republikas un Austrālijas līgums](http://www.lm.gov.lv/upload/sociala_aizsardziba/starptautiska_sadarbiba/ligums_lv_austrl.pdf) sociālās drošības jomā (stājās spēkā 01.01.2013.) |
| Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Izstrādes procesā Likumprojekts tika ievietots Labklājības ministrijas mājas lapā [www.lm.gov.lv](http://www.lm.gov.lv) sabiedrības informēšanai (viedokļa sniegšanai).2014.gada 3.aprīlī Labklājības ministrija ir informējusi Biedrību par līdzdalības iespējām, nosūtot Likumprojektu. Biedrība Likumprojektu arī ievietoja savā mājaslapā [www.chernobyl.lv](http://www.chernobyl.lv) publiskajai apspriešanai. |
| 2. | Sabiedrības līdzdalība projekta izstrādē | Likumprojekta izstrādes procesā vairākkārt ir notikušas konsultācijas ar Biedrības pārstāvjiem. |
| 3. | Sabiedrības līdzdalības rezultāti | Līdz Likumprojekta nosūtīšanai saskaņošanai ministrijām sabiedrības komentāri, priekšlikumi un iebildumi par Likumprojektu nav saņemti.Biedrības pārstāvji aktīvi līdzdarbojušies Likumprojekta izstrādes procesā un kopumā atbalsta Labklājības ministrijas izstrādātos grozījumus, vienlaikus norādot, ka kaitējuma atlīdzības apmērs pēc Likuma grozījumu spēkā stāšanās varētu būt mazāks, nekā to nosaka pašreizējais tiesiskais regulējums tiem ČAES avārijas seku likvidācijas dalībniekiem, par kuriem tiek maksātas lielas valsts sociālās apdrošināšanas iemaksas un kuriem uz likuma spēkā stāšanās brīdi nav noteikta invaliditāte.21.02.2014. sanāksmē Tiesībsarga biroja pārstāvis pauda viedokli, ka pašreizējais nevienlīdzīgas attieksmes princips, piešķirot sociālo nodrošinājumu ČAES avārijas seku likvidēšanas dalībniekiem atkarībā no invaliditātes noteikšanas laika, būtu novēršams. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Likumprojekta izpildi nodrošinās VSAA. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Likumprojekta izpildi VSAA nodrošinās esošo funkciju ietvaros. |
| 3. | Cita informācija | Nav. |

Labklājības ministrs U.Augulis

20.04.2015. 11:38

4 782

Ž.Rācene

67021680, Zanete.Racene@lm.gov.lv

1. Administratīvās apgabaltiesas 2013.gada 11.novembra spriedumu (lieta Nr.A42558308) sk. šeit:

<http://www.l2d.lv/v.php?i=80175>

2 Administratīvās apgabaltiesas 2015.gada 16.janvāra spriedumu (lieta Nr.A420376814) skat.

šeit:http://www.tiesas.lv/nolemumi [↑](#footnote-ref-1)